open-index/open-wikipedia-markdown huggingface dataset:
யாந்தபு

thumb|right|யாந்தபு ஒப்பந்தம்

**யாந்தபு** (Yandabo) மியான்மர் நாட்டின் நடுவில், ஐராவதி ஆற்றின்கரையில் அமைந்துள்ளது. பிரித்தானியர்களுக்கும், பர்மியர்களுக்கு இடையே நடைபெற்ற  முதலாம் ஆங்கிலேய-பர்மியப் போரின் (1824 - 1826) முடிவில், யாந்தபு கிராமத்தில் வைத்து, பிரித்தானிய இந்திய அரசும், பர்மிய அரசும்,  24 பிப்ரவரி1826 அன்று போர் நிறுத்த உடன்படிக்கை செய்து கொண்டதால், அவ்வுடன்படிக்கைக்கு  இக்கிராமத்தின் பெயரால்  யாந்தபு ஒப்பந்தம் எனப்பெயராயிற்று.

## தொழில்கள்
யாந்தபு கிராமம் நானூறு வீடுகள் கொண்டது. இக்கிராமத்தின் முப்பது வீட்டார்கள் மட்பாண்டம் செய்யும் தொழிலும், மற்றவர்கள் வேளாளான்மை, மீன் பிடித்தல், செங்கல் சூளைக்கு களிமண் மற்றும் விறகு சேகரித்தல் தொழில்களை செய்கின்றனர்.

## இதனையும் காண்க
* முதலாம் ஆங்கிலேய-பர்மியப் போர்
* யாந்தபு ஒப்பந்தம்

## மேற்கோள்கள்

பகுப்பு:பர்மிய நகரங்கள்
கெர்லென் ஆறு

**கெர்லென்** (**கெருலென்**; ; ) என்பது மங்கோலியா மற்றும் சீனாவில் ஓடும் ஒரு ஆறு ஆகும். இதன் நீளம் 1,254 கி.மீ. ஆகும். 

## நீரோட்டம்
இது கென்டீ மலைத்தொடரின் தெற்குப் பகுதி சரிவுகளில் புர்கான் கல்துன் மலைக்கு அருகில் உருவாகிறது. இது கான் கென்டீ பாதுகாக்கப்பட்ட பகுதியில் உலான் பத்தூருக்கு வடகிழக்கே 180 கி.மீ. தொலைவில் அமைந்து உள்ளது. இப்பகுதி ஆர்க்டிக் (தூல் ஆறு) மற்றும் அமைதி (கெர்லென், ஆனன்) வடிநிலங்களுக்கு இடையே அமைந்துள்ள ஆற்றுப் பள்ளத்தாக்கு ஆகும். இது மூன்று ஆற்றுப் பள்ளத்தாக்கு என அழைக்கப்படுகிறது. 

இங்கிருந்து கெர்லென் பெரும்பாலும் கிழக்கே, கென்டீ ஐமக்கின் வழியே பாய்கிறது. குறிப்பிட்ட தூரத்திற்குப் பின்னர் இது கிழக்கு மங்கோலியப் புல்வெளியைக் கடக்கிறது. ஆள்கூற்று ல் சீனாவிற்குள் நுழைகிறது. 164 கி.மீ.க்குப் பின் ஹுலுன் ஏரியில் கலக்கிறது.

## உசாத்துணை

கெருலென் ஆறு
பாலியோக்னதாய்

**பாலியோக்னதாய்** அல்லது **பாலியோக்னத்துகள்** என்பவை பறவைகளின் இரு உயிர்வாழும் கிளைகளில் ஒன்றாகும். மற்றொன்று நியோக்னதாய் ஆகும். இந்த இரு கிளைகளும் இணைந்து நியோர்னிதிஸ் என்ற கிளையை உருவாக்குகின்றன. பாலியோக்னதாய் ராட்டைட்கள் எனப்படும் ஐந்து உயிர்வாழும் (மற்றும் இரு அழிந்த கிளைகள்) பறக்கமுடியாத பறவைகளின் கிளைகள், மற்றும் நியோட்ரோபிக் பகுதியில் காணப்படும் ஒரு பறக்கமுடிந்த தினமுவின் கிளை ஆகியவற்றைக் கொண்டுள்ளது. தினமுவில் 47 வகை இனங்கள் உள்ளன. இதில் 5 கிவி இனங்கள் (*Apteryx*), 3 கசோவரி இனங்கள் (*Casuarius*), 1 ஈமியூ இனம் (*Dromaius*) (மற்றொரு வரலாற்று காலங்களில் அழிந்து போன இனம்), 2 ரியா இனங்கள் மற்றும் 2 தீக்கோழி இனங்கள் உள்ளன. அண்மைக்கால ஆராய்ச்சி பாலியோக்னத்துகள் ஒற்றைத்தொகுதிமரபு உயிரினங்கள் என்று குறிப்பிடுகின்றன. ஆனால் பறக்கமுடியாத மற்றும் பறக்கமுடிந்த வடிவங்களுக்கு இடையிலான பாரம்பரிய வகைப்பாட்டியல் பிளவு தவறானது; தினமுக்கள் ராட்டைட்களுடன் தொடர்புள்ளவையாக உள்ளன, அதாவது பறக்கமுடியாத தன்மை இணை பரிணாம வளர்ச்சி மூலம் பல முறை சுதந்திரமாக நடந்துள்ளது.

## உசாத்துணை

## வெளி இணைப்புகள்

* Page On the classification of Paleognaths of Animal Diversity Web
* Regional Cladogram of Paleognaths 
* Evolutionary Cladogram of Paleognaths 
* Spanish Page on Ratites
* Info on How to Prepare Ratites as Food 
* Avibase 
* Introduction to the Palaeognathae
* Oxford Journal on the Molecular Biology and Evolution of Aves
* Paleognath Monophyly 
* Ornithology and Natural History 
* Avian Biotech 
* Palaeognathae on the Tree of Life Web Project 
* Page on Ratites as Livestock
எஸ். எம். குமரேசன்

**எஸ். எம். குமரேசன்** (1930 - 1977) என்பவர் தமிழகத் திரைப்பட நடிகர், நாடக நடிகர், மற்றும் திரைப்பட தயாரிப்பாளராவார். 
## வாழ்க்கை
எஸ். எம். குமரேசன் குமரி மாவட்டம் சுசீந்திரத்தைச் சேர்ந்தவர். சிறுவனாக இருந்தபோதே நவாப் ராஜமாணிக்கம் பிள்ளையின் நாடகக் குழுவில் சேர்ந்து, பல்வேறு இதிகாச நாடகங்களில் நடித்தவர். 1948 ஆம் ஆண்டு அவரது பதினேழாவது வயதில், அபிமன்யு படத்தின் நாயகன் ஆனார். அதன்பிறகு  தன அமராவதி, விகடயோகி, ஓடாதே நில், கலியுகம், பாவக்குட்டி (மலையாளம்) உட்பட பல படங்களில் நடித்தார். மேலும் இவர் ஆயிரக்கணக்கான நாடகங்களில் நடித்துள்ளார்.  எஸ்.எம்.கே பிக்சர்ஸ் என்ற பெயரில் தயாரிப்பு நிறுவனத்தைத் தொடங்கிய குமரேசன், சிவாஜி கணேசன், சரோஜா தேவி ஆகியோரின் நடிப்பில் *வானவில்* என்ற படத்தையும், அவரே கதாநாயகனாக நடித்து *மூங்கில் பாலம்* என்ற படங்களைத் தயாரித்தார். ஆனால் இந்த இரண்டு படங்களும் வெளிவராமல் பெருத்த இழப்புக்கு ஆளானார்.
## இறப்பு
1977 ஆம் ஆண்டு புதுக்கோட்டை மாவட்டத்தில் *வள்ளி திருமணம்* நாடகத்தில் நடித்துக்கொண்டிருக்கும்போது மாரடைப்பு ஏற்பட்டு மருத்துவமனை கொண்டு செல்லப்பட்டு சிகிச்சை பலனின்றி தன் 47 வயதில் இறந்தார்.
## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:கன்னியாகுமரி மாவட்ட மக்கள்
பகுப்பு:தமிழ்த் திரைப்படத் தயாரிப்பாளர்கள்
அயேயாரவதி பிரதேசம்

**அயேயாரவதி பிரதேசம்** அல்லது **ஐராவதி பிரதேசம்** மியான்மரின் ஒரு பிரதேசம். முன்னர் அயேயாரவதி பகுதி அல்லது இர்ராவதி பகுதி என அழைக்கப்பட்டது. அயேயாரவதி ஆற்றின் வண்டல் முழுவதும் இந்தப் பிரதேசம் ஆக்கிரமித்துள்ளது. இந்தப் பிரதேசத்தின் எல்லைகளாக வடக்கில் பகோ பிரதேசமும், கிழக்கில் பகோ பிரதேசமும் மற்றும் யங்கோன் பிரதேசமும், மேலும் வங்காள விரிகுடா தெற்கிலும், மேற்கிலும் எல்லைகளாக கொண்டுள்ளது. இது வடமேற்கில் ராகினி மாநிலத்துடன் இணைந்திருக்கிறது. 

இந்தப் பிரதேசம் வடக்கு அட்சரேகை 15° 40' மற்றும் தோராயமாக கிழக்கு தீர்கரேகை 18° 30' இடையே அமைந்துள்ளது. இது 35,140 சதுர கிலோமீட்டர் (13,566 சதுர மைல்) பரப்பளவில் உள்ளது.

மக்கள் தொகை 6.5 மில்லியனாக உள்ளது, பர்மாவின் மாநிலங்கள் மற்றும் பிராந்தியங்களில் இது மிகவும் மக்கள்தொகை கொண்டதாக உள்ளது. மியான்மரில் 2014 ஆம் ஆண்டின் தேசிய மக்கள் தொகை கணக்கெடுப்பின்படி, அயேயாரவதி பிராந்தியத்தில் 6,184,829 மக்கள் உள்ளனர். 

## வரலாறு
## மேலும் பார்க்க
* மண்தாலே பிரதேசம்
* யங்கோன் பிரதேசம்
* பகோ பிரதேசம்
* மொன் மாநிலம்

## மேற்கோள்கள்

## வெளிப்புற இணைப்புகள்

பகுப்பு:மியான்மரின் மண்டலங்கள்
யாந்தபு ஒப்பந்தம்

**யாந்தபு ஒப்பந்தம்** (Treaty of Yandabo) முதலாம் ஆங்கிலேய-பர்மியப் போரில், (1824-1826) ஆங்கிலேயப் படைகள் பர்மாவை வென்றது. 

போரின் முடிவில் 24 பிப்ரவரி 1826 அன்று, கிழக்கிந்திய கம்பெனியின் படைத்தலைவர் ஆர்ச்சி பால்டு காம்பெலுக்கும், கோன்பவுங் வம்சப் பர்மாப் பேரரசின் லிகெயிங் மாகாண ஆளுநர் மகா மின் லா யா ஹிதினுக்கும் (Maha Min Hla Kyaw Htin) இடையே  யாந்தாபு கிராமத்தில் அமைதி ஒப்பந்தம் கையெழுத்தாயிற்று. எனவே இந்த ஒப்பந்தத்திற்கு யாந்தபு ஒப்புந்தம் எனப் பெயராயிற்று.

யாந்தபு ஒப்பந்தப்படி, பிரித்தானியக் கிழக்கிந்தியக் கம்பெனியின் கீழ் கண்ட ஒப்பந்த விதிகளை நிறைவேற்ற பர்மிய அரசு ஒப்புக்கொண்டது. 
: அகோம் பேரரசு, மணிப்பூர் இராச்சியம், அரக்கான், சல்வீன் ஆற்றின் தெற்கில் உள்ள தானிந்தாயி மற்றும் டெனஸ்செரம் பகுதிகளை ஆங்கிலேயர்களுக்கு விட்டுத் தரப்பட்டது.  
: வடகிழக்கு இந்தியாவில் உள்ள சச்சார் மற்றும் ஜெயந்தியாவில் பர்மிய அரசின் குறுக்கீடுகள் நிறுத்தப்பட்டது. 
: போர் இழப்புத் தொகையான ஒரு மில்லியன் பிரித்தானிய பவுண்டுகள், நான்கு தவணையில் செலுத்தப்பட்டது.
: பர்மாவிற்கும் - கிழக்கிந்திய கம்பெனிக்கும் இடையே இருதரப்பு  தூதுவர்களை அனுமதிக்கப்பட்டது. 
: பிரித்தானிய - பர்மா இடையே வணிக  ஒப்பந்தங்கள் மேற்கொள்ள வகை செய்யப்பட்டது.

## இதனையும் காண்க
* யாந்தாபு கிராமம்
* ஆங்கிலேய-பர்மியப் போர்கள்
* முதலாம் ஆங்கிலேய-பர்மியப் போர்

## மேற்கோள்கள்

## வெளி இணைப்புகள்
*Treaty of Yandabo 

*
*
பகுப்பு:பர்மாவின் வரலாறு
தூக்கு குண்டு

**தூக்கு குண்டு** (*plumb bob*, or *plumb-line*) என்பது பம்பரம் போன்று கீழே கூரான முனையைக் கொண்ட, இரும்பினாலான ஒரு கனமான பொருளாகும். இவை ஒரு கம்பியில் அல்லது நூலால் கட்டப்பட்டு அந்த நூலின் மறுமுனை செங்குத்து அச்சான ஒரு குச்சி அல்லது மரக்கட்டையில் செல்லும்படியாக வடிவமைக்கப்பட்டிருக்கும். கிடைமட்ட அச்சில் மட்டம் பார்க்க **ரசமட்டம்** (spirit level) உதவுவது போல், தூக்கு குண்டு செங்குத்து அச்சில் மட்டம் பார்க்க உதவுகிறது. தொடக்க காலத்தில் தூக்குக் குண்டானது கல்லால் உருவாக்கப்பட்டது. இன்று இரும்பு, பித்தளை எனப் பல விதமான உலோகங்கள் கொண்டு தூக்குக் குண்டுகள் உருவாக்கப்படுகின்றன.

பண்டைய எகிப்து காலத்திலிருந்து இந்த கருவி பயன்படுத்தப்பட்டு வருகிறது. நில அளவியலில் இக்கருவி புவியீர்ப்பு தாழ்ப்புள்ளியைக் (nadir) நிறுவிட உதவுகிறது. இவை செங்குத்தாக மட்டமாக்க வேண்டிய ஆய்வுக்கருவிகள், தியோடலைட்டுகள், அளக்கும் நாடா போன்ற பல கருவிகளுடன் பயன்படுத்தப்படுகிறது. நில அளவியல் குறியீடுகளை (survey marker) பதிக்கும் இடத்தை அடையாளங் காண உதவுகிறது.

## சொற்பிறப்பியல்

பிளம்பம் (plumbum) என்ற இலத்தீன் மொழி சொல்லிருந்தும், பிளம்ப் (plomb) என்ற பிரெஞ்சு மொழி சொல்லிருந்தும் பெறப்பட்டது. தூக்கு குண்டு ஆரம்பத்தில் காரீயத்தால் [lead (Chemical Name: Plumbum)]செய்யப்பட்டதால் இப்பெயர் பெற்றது. அலோம்ப் (aplomb) என்ற பெயர்ச் சொல்லுக்கு செங்குத்தாக நிற்பவை என்று பொருள் ஆகும்.

## பயன்பாடு
நவீன காலம் வரை, மிக உயரமான கட்டிடங்களின் செங்குத்துத்தன்மையைக் காண தூக்கு குண்டுகள் பயன்படுத்தப்பட்டன. 

தூக்கு குண்டு, ஒரு விட்டமானியுடன் (inclinometer) பொருத்தப்படும் போது, குத்துக்கோட்டுடன் ஏற்படுத்தும் கோணங்களைக் காண பயன்படுகிறது. 
ஆரம்ப கால வானளாவிய கட்டிடங்களில் (skyscrapers) உள்ள மின்தூக்கியின் சுழல் தண்டுடன் (elevator shafts) கனமான தூக்கு குண்டுகள் பிணைக்கப்பட்டிருக்கும். 
தூக்கு குண்டுகள், தண்ணீர் கொள்கலனுடனும் (உறையும் வெப்பநிலைக்கு மேலே), கழிவுச் சர்க்கரைக் பாகு (molasses) கொள்கலனுடனும், அதிகப் பாகுத்தன்மை கொண்ட திரவக் கொள்கலனுடனும் பயன்படுத்தப்படுகின்றன. 
### சீரற்ற உருவ அமைப்பின் புவியீர்ப்பு மையம் காணுதல்
சீரற்ற உருவ அமைப்பின் புவியீர்ப்பு மையம் காண உதவுகிறது.

## மேலும் பார்க்க
*நிறை மையம்

## மேற்கோள்கள்

## வெளியிணைப்புகள்
* 60 oz. Plumb Bob.
* String Line and Plumb Bob.

பகுப்பு:அளவிடும் கருவிகள்
பகுப்பு:நில அளவியல்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
கோழி (இனம்)

**கோழி** எனும் பறவைகள் ஆனவை இரு உயிரியல் வரிசைகளில் ஒன்றைக் குறிப்பது ஆகும். ஒன்று விளையாட்டுக்கோழி அல்லது நிலக்கோழி (*Galliformes*), மற்றொன்று நீர்க்கோழி (*Anseriformes*). உடற்கூறியல் மற்றும் மூலக்கூறு ஒற்றுமைகள் பற்றிய ஆய்வுகள் இந்த இரண்டு குழுக்களும் நெருங்கிய பரிணாம உறவுகளாகும் என்பதைக் காட்டுகின்றன; ஒன்றாக, இவை கோழி பெருவரிசையை உருவாக்குகின்றன. அது விஞ்ஞானரீதியாக கேலோயன்சிரி என அழைக்கப்படுகிறது. 

## உசாத்துணை

## வெளி இணைப்புகள்

*

பகுப்பு:கோழிகள்
நியோயேவ்ஸ்

**நியோயேவ்ஸ்** என்பது பறவை வகைப்பாட்டியலின் ஒரு கிளை ஆகும். இது கிட்டத்தட்ட அனைத்துப் பறவைகளையும் உள்ளடக்கியுள்ளது. இதில் வகைப்படுத்தப்படாதவை பாலியோக்னதாய் (ராட்டைட்கள் மற்றும் பல) மற்றும் கேலோயன்சிரி (வாத்துக்கள், கோழிகள் மற்றும் பல) ஆகும். இந்த கிளையின் பல்வேறு வகை குழுக்களின் வேறுபாடானது கிரேடசியஸ்-பலியோஜின் அழிவு நிகழ்வைச் சுற்றி நடந்தது. இவற்றின் ஒன்றோடொன்றான உறவுகளைத் தீர்ப்பதற்கான முயற்சிகள் ஆரம்பத்தில் அதிக சர்ச்சையில் சிக்கியுள்ளன.

## உசாத்துணை

பகுப்பு:நியோக்னதாய்
பகுப்பு:பறவை பெருவரிசைகள்
ஸ்ட்ருதியோனிடாய்

**ஸ்ட்ருதியோனிடாய்** என்பது பறக்கமுடியாத ராட்டைட் பறவைகளின் குடும்பம் ஆகும். இவை முதன்முதலில் மியோசின் சகாப்தத்தின் போது தோன்றின. எனினும் பல பாலியோசின், இயோசீன் மற்றும் ஒலிகோசின் சகாப்த ராட்டைட்களும் இக்குடும்பத்தின் கீழ் வரலாம்.

## உசாத்துணை

பகுப்பு:பறவைக் குடும்பங்கள்
மாதிரி இனங்கள்

thumb|சிக்னஸ் சிக்னஸ் (''Cygnus cygnus'') எனப்படும் ஹூப்பர் அன்னமானது சிக்னஸ் பேரினத்தின் மாதிரி உயிரினம் ஆகும்.
உயிரியல் வகைப்பாட்டில் எந்த ஒரு உயிரினம் அதன் இனத்திற்கு மாதிரியாக உள்ளதோ அவையே **மாதிரி இனங்கள்** ஆகும். இதே கருத்துப்படிவம் பேரினக்குழுக்களுக்குப் பயன்படுத்தப்படும்போது மாதிரிப் பேரினம் எனப்படுகிறது. இவை அவற்றின் குழுவிற்குப் பிரதிநிதியாக உள்ளன.

## உசாத்துணை

பகுப்பு:உயிரியல் வகைப்பாடு
ரெயிடே

**ரெயிடே** என்பது பறக்கமுடியாத ராட்டைட் பறவைகளின் குடும்பம் ஆகும். இவை முதன்முதலில் பாலியோசீன் காலத்தில் தோன்றின. இன்று இது ஒரே ஒரு உயிர்வாழும் பேரினமான ரியாவால் பிரதிநிதித்துவம் படுத்தப்படுகிறது. ஆனால் பல அழிந்து போன இனங்களும் இதில் உள்ளன.

## உசாத்துணை

பகுப்பு:பறவைக் குடும்பங்கள்
உட்வார்டு சிசு ஐதராக்சிலேற்றம்

**உட்வார்டு சிசு ஐதராக்சிலேற்றம்** *(Woodward cis-hydroxylation)* என்பது ஆல்கீன்கள் அயோடின் மற்றும் வெள்ளி அசிட்டேட்டுடன் சேர்ந்து ஈரமான அசிட்டிக் அமிலத்தில் வினைபுரிந்து சிசு-டையோல்களை உருவாக்குகின்ற ஒரு வினையாகும். இவ்வினை உட்வார்டு வினை என்ற பெயராலும் அழைக்கப்படுகிறது.

இராபர்ட்டு பர்ன்சு உட்வார்டு இவ்வினையைக் கண்டறிந்த காரணத்தால் வினை இப்பெயர் பெற்றது.

சிடீராய்டு தொகுப்பு வினையில் உட்வார்டு சிசு ஐதராக்சிலேற்ற வினை பயன்படுத்தப்படுகிறது .

## வினை வழிமுறை

அயோடின் ஆல்கீன் வினையை வெள்ளி அசிட்டேட்டு ஊக்குவிக்கிறது. இதனால் அயோடினியம் அயனி உருவாகிறது (3). அசிட்டிக் அமிலம் அல்லது வெள்ளி அசிட்டேட்டு மூலம் SN2 வினை வழியாக அயோடினியம் அயனி திறக்கப்ப்பட்டு அயோடோ அசிட்டேட்டு என்ற முதல் இடைநிலை விளைபொருள் உருவாகிறது (4). அடுத்து அருகிலுள்ள தொகுதியின் பங்கேற்பால் மற்றொரு SN2 வினை வழியாக அயோடின் இடம்பெயர்ந்து ஆக்சோனியம் அயனி உருவாகிறது (5). பின்னர் இது நீராற்பகுக்கப்பட்டு ஒற்றை எசுத்தர் ஆகிறது (6). 
 

## இதையும் காண்க
*பிரெவோசுட்டு வினை
## மேற்கோள்கள்

பகுப்பு:பெயர் வினைகள்
பகுப்பு:பதிலீட்டு வினைகள்
பகுப்பு:கரிம ஆக்சிசனேற்ற வினைகள்
கசுவாரீபார்மஸ்

**கசுவாரீபார்மஸ்** என்பது பெரிய பறக்கமுடியாத பறவைகளின் வரிசை ஆகும். இதில் தற்போது உயிர்வாழும் 4 உயிரினங்கள் உள்ளன. 3 கசோவரி இனங்கள் மற்றும் மீதமுள்ள ஒரே இனமான ஈமியூ.

4 உயிரினங்களுமே ஆத்திரேலியா-நியூ கினியாவைப் பூர்வீகமாகக் கொண்டவை. எனினும் அழிந்துபோன சில வகைகள் பிற நிலப்பகுதிகளிலும் வாழ்ந்தன.

## அடிக்குறிப்புகள்


*
பகுப்பு:பறவை வரிசைகள்
பகுப்பு:ராட்டைட்கள்
பகுப்பு:பறக்காத பறவைகள்
கல்லிபார்மஸ்

**கல்லிபார்மஸ்** என்பது கனமான உடலைக் கொண்ட தரையில் உண்ணும் பறவைகளின் வரிசை ஆகும். இதில் வான்கோழி, கிரவுஸ், கோழி, புதிய உலகக் காடை மற்றும் பழைய உலகக் காடை, பிடர்மிகன் (லகோபஸ்), கௌதாரி, பெசன்ட் (pheasant), காட்டுக் கோழி ஆகியவை உள்ளன. இலத்தீன் மொழியில் "கல்லுஸ்" என்ற சொல்லுக்கு "சேவல்" என்று பொருள். அச்சொல்லிலிருந்தே இப்பெயர் தோன்றியது.

## உசாத்துணை

## மேலும் படிக்க
* Agnolin, Federico L.; Novas, Fernando E. & Lio, Gabriel (2006): Neornithine bird coracoid from the Upper Cretaceous of Patagonia. *Ameghiniana* **43**(1): 245–248. HTML fulltext
* Clarke, Julia A. (2004): Morphology, Phylogenetic Taxonomy, and Systematics of *Ichthyornis* and *Apatornis* (Avialae: Ornithurae). *Bulletin of the American Museum of Natural History* **286**: 1–179 PDF fulltext 
* Crowe, Timothy M.; Bloomer, Paulette; Randi, Ettore; Lucchini, Vittorio; Kimball, Rebecca T.; Braun, Edward L. & Groth, Jeffrey G. (2006a): Supra-generic cladistics of landfowl (Order Galliformes). *Acta Zoologica Sinica* **52**(Supplement): 358–361. PDF fulltext 

## வெளி இணைப்புகள்

* The World Pheasant Association – The ultimate authority on Galliformes
* Gamebird Journal – An Online Magazine Devoted To The Gamebird Enthusiast 
* Galliformes – Conservation and aviculture 

பகுப்பு:பறவை வரிசைகள்
அன்செரிபார்மஸ்

**அன்செரிபார்மஸ்** என்பது ஒரு பறவை வரிசை ஆகும். இதில் 3 குடும்பங்கள் உள்ளன: அன்ஹிமிடே (இசுகிரீமார்கள்), அன்செரனடிடே (மேக்பை வாத்து) மற்றும் அனாடிடே. இதில் அனாடிடேவே பெரிய குடும்பம் ஆகும். இதில் வாத்துக்கள், கூஸ்கள் மற்றும் அன்னங்கள் ஆகிய நீர்க்கோழிகள் உட்பட 170 இனங்கள் உள்ளன. அன்செரிபார்மஸில் மொத்தத்தில் தற்போது உயிர்வாழும் 180 இனங்கள் உள்ளன.

## உசாத்துணை

## மேற்கோள் நூல்கள்

* Agnolin, F. (2007) *Brontornis burmeisteri* Moreno & Mercerat, un Anseriformes (Aves) gigante del Mioceno Medio de Patagonia, Argentina. *Revista del Museo Argentino de Ciencias Naturales*. 9:15–25.
* Clarke, J. A. Tambussi, C. P. Noriega, J. I. Erickson, G. M. & Ketcham, R. A. (2005) Definitive fossil evidence for the extant avian radiation in the Cretaceous. *Nature*. 433: 305–308. 
* Livezey, B. C. & Zusi, R. L. (2007) Higher-order phylogeny of modern birds (Theropoda, Aves: Neornithes) based on comparative anatomy. II. Analysis and discussion. *Zoological Journal of the Linnen Society*. 149: 1–95.
* Murray, P. F. & Vickers-Rich, P. (2004) Magnificent Mihirungs: The Colossal Flightless Birds of the Australian Dreamtime. *Indiana University Press*.

## மேற்கோள்கள்


பகுப்பு:பறவை வரிசைகள்
போனிகாப்டெரிபார்மஸ்

**போனிகாப்டெரிபார்மெசு** (*Phoenicopteriformes*) என்பது நீர்ப்பறவைகளின் வரிசை ஆகும். இதில் பூநாரைகளும் அவற்றின் அற்றுவிட்ட சிற்றினப் பறவைகளும் வகைப்படுத்தப்பட்டுள்ளன.

பூநாரைகள் மற்றும் அவற்றின் உறவினர்கள் புதைபடிவ பதிவுகளில் நன்கு உறுதிப்படுத்தப்பட்டுள்ளன. எலோர்னிசு எனும் இயோசீன் காலப்பறவைகளும் இதில் அடங்கும்.

## புதைபடிவ பதிவு
பூநாரை மற்றும் அவர்ற்றின் உறவினர்கள் புதைபடிவப் பதிவில் நன்கு சான்றளிக்கப்பட்டுள்ளன. எலோர்னிசு என்ற பீனிகாப்டெரிடேயின் முதல் உறுப்பினர், இயோசீன் சகாப்தத்தின் பிற்பகுதியிலிருந்து அறியப்பட்டடுள்ளது.

### அழிந்துபோன பாலேலோடிட்களுடன் தொடர்பு
பாலேலோடிடே - விசித்திரமான "நீந்தக்கூடிய பூநாரைகளின் " அழிந்துபோன குடும்பம் - நவீன பூநாரைகளின் நெருங்கிய உறவினர்கள் என்று நம்பப்படுகிறது. அழிந்துபோன பேரினமான *ஜுன்சிடார்சசு*  பூநாரை மற்றும் *கிரெப்* (*மிராண்டோர்னித்சு*) ஆகியவற்றைக் காட்டிலும் சற்று பழமையானது.

புதைபடிவ பலேலோடிட்களின் கால் மற்றும் இறக்கை உடற்கூற்றில், இவை கடந்த காலத்தில் முன்மொழியப்பட்ட கிரெப் போன்ற முத்துக் குளிப்பான்களைக் காட்டிலும் மேற்பரப்பு நீச்சல் பறவைகள் என்று கூறுகின்றன. பழமையான பீனிகோப்டெரிபார்மிசு மற்றும் அவர்களின் நெருங்கிய உறவினர்களான கிரெப்சு, நீந்தக்கூடிய அல்லது மூழ்கக்கூடிய நீர்வாழ் பறவைகளாக இருந்ததால், மிராண்டோர்னிதேசு முழு உயிரலகு, அநேகமாக நீந்தக்கூடிய மூதாதைய பறவைகளிடமிருந்து உருவானவை என்பதைக் குறிக்கிறது.

## மேற்கோள்கள்

பகுப்பு:பறவை வரிசைகள்
பகுப்பு:பூநாரைகள்
பருத்திக்கறை பூச்சி

**பருத்திக்கறை பூச்சி** (**Pyrrhocoridae**) என்பது ஒரு பூச்சிக் குடும்பமாகும். இந்தக் குடும்பத்தில் 300ம் மேற்பட்ட இனங்கள் உள்ளன. இதில் பெரும்பாலானவை சிவப்பு நிறத்தவையாக உள்ளன இதனால் *சிவப்பு பூச்சி* என அறியப்படுகின்றன மேலும் சில வகைகள் *பருத்திக்கறை பூச்சி* என அழைக்கப்படுகின்றன ஏனெனில் இதில் சில வகைகள் பருத்திக் காய்களை உண்பதால், வெடிக்கும் பருத்தியில் மஞ்சள்பழுப்புக் கரையேறிவிடும் என்பதால் இவ்வாறு அழைக்கப்படுகின்றன.

உலகின் பலபகுதிகளில் வாழும் இந்தப் பூச்சி இனங்களானது மரம் நிறைந்த பகுதிகள், காட்டின் விளிம்புகள், இலைச்சருகுகள் அருகே அதிகம் தென்படக்கூடியன. இவை அனைத்துண்ணி ஆகும். சில நேரம் தன்னினத்தையே உண்ணக்கூடியன.

## படவரிசை

File:Mating red cotton bug.jpg|thumb|பருத்திக்கறைப் பூச்சி கலவியின் போது
File:Dysdercus_cingulatus,_mating.jpg|டைசிடெர்கசு கலவியின் போது, இந்தியா
File:Dysdercus Cingulatus-Fabricius - Red cotton stainer bug.jpg|சிவப்பு பருத்தி கறை பூச்சி, கேஎங் தேசியப் பூங்கா, தாய்லாந்து
File:Dysdercus Cingulatus-Fabricius - Red cotton stainer bug (2).jpg|சிவப்பு பருத்தி கறை பூச்சி, கேஎங் தேசியப் பூங்கா, தாய்லாந்து
File:DSC 6672c.jpg|பைர்ஹோரிசு ஆப்டிரசு மால்வா சிலைவெஸ்ட்ரிசு பூவில்
File:Antilochus coquebertii.jpg|டிண்டிமசு ரூபிஜினோசு, கிழக்கு ஆசியாவில் கானப்படும் சிவப்பு பூச்சியின் வகை
St Andrew's cotton stainer (Dysdercus andreae).JPG|தூய ஆண்ட்ரூ பருத்தி கறைப்பூச்சி டையசிடரௌ ஆண்ட்ரே, ஜமைக்காவில்
St Andrew's cotton stainer (Dysdercus andreae) nymph.JPG|தூய ஆண்ட்ரூ பருத்திக்கறை பூச்சி, டையசிடரசு ஆண்ட்ரே, இளம் உயிரி, பெரிய கேமேன்


## இனங்கள்
இந்த பூச்சிக் குடும்பத்தில் பல வகைகள் உள்ளன மற்றும் இவை பின்வருமாறு:

## மேற்கோள்கள்

பகுப்பு:பூச்சிகள்
சிடெக்லிச் எசுத்தராக்கல் வினை

**சிடெக்லிச் எசுத்தராக்கல் வினை** *(Steglich esterification)* என்பது டைசைக்ளோ எக்சைல்கார்போடையமைடு ஓர் இணைப்பு முகவராகவும் 4-டைமெத்திலமினோபிரிடின் ஒரு வினையூக்கியாகவும் செயல்படுகின்ற ஒரு மாற்று எசுத்தராக்கல் வினையாகும். 1978 ஆம் ஆண்டில் உல்புகேங்கு சிடெக்லிச்சு இவ்வினையைக் குறித்து முதலில் விவரித்தார் . டைசைக்ளோ எக்சைல்கார்போடையமைடுடன் 1- ஐதராக்சிபென்சோடிரையசோல் சேர்த்து அமைடுகள் உருவாக்கும் பழைய தயாரிப்பு முறையின் தழுவல் இப்புதிய முறையாகும் 
 :. 
இந்த வினை பொதுவாக அறை வெப்பநிலையில் நடைபெறுகிறது. இவ்வினைக்கான பொருத்தமான கரைப்பான் டைகுளோரோமீத்தேன் ஆகும். ஏனெனில், மிதமான வினையாக இது இருப்பதால், இவ்வினையில் தயாரிக்கப்படும் எசுத்தர்களை பிற வினைகளால் பெறமுடியாது. 1,4-டை ஐதராக்சி பென்சாயிக் அமிலத்தின் எசுத்தர்கள் சரியான உதாரணமாகும். டைசைக்ளோ எக்சைல்கார்போடையமைடின் வினையால் உருவாகும் நீரால் டைசைக்ளோயெக்சைல்யூரியா சேர்மம்  உருவாகிறது.
## வினை வழிமுறை

சிடெக்லிச் எசுத்தராக்கல் வினையின் வழிமுறை பின்வருமாறு:

அமீன்களுடன் இந்த வினை தொடர்புடைய அமைடுகளுக்கு எந்தவிதமான பிரச்சனையும் இல்லாமல் நிகழ்கிறது. ஏனென்றால் அமீன்கள் வலிமையான அணுக்கரு கவரிகளாகும். ஒருவேளை எசுத்தராக்கல் மெதுவாக இருந்தால்,  பக்க விளைவுகள் ஏற்படுகின்றன. இறுதி விளைபொருள் குறைவதும் அல்லது அதைத் தூய்மைக்கலில் பிரச்சினைகளும் தோன்றுகின்றன. ஆர்த்தோ அசைல் இடைநிலை விளைபொருளை 1,3-மறுசீராக்கல் வினையினால் என்-அசைல்யூரியாவாக மாற்றுவது ஒரு பக்கவிளைவு ஆகும். இவ்விளைபொருள் ஆல்ககாலுடன் வினைக்கலவை மேலும் வினைபுரிவதைத் தடுக்கிறது. 4-டைமெத்திலமினோபிரிடின் பக்க விளைவுகளைக் குறைத்து ஒரு அசைல் பரிமாற்ற முகவராக பின்வருமாறு செயல்படுகிறது

## மேற்கோள்கள்

பகுப்பு:பெயர் வினைகள்
பகுப்பு:எசுத்தராக்கல் வினைகள்
தினமு

**டினாமஸ்**, **இனம்பஸ்**, **யுடோஸ்** ஆகியவை ஒரு வரிசையை உருவாக்குகின்றன. அவ்வரிசை டினாமிபோர்மஸ் (*Tinamiformes*) என்று அழைக்கப்படுகிறது. இது டினாமிடே (*Tinamidae*)  என்ற ஒரே ஒரு குடும்பத்தை மட்டுமே கொண்டுள்ளது. இரு துனைக்குடும்பங்களைக் கொண்டுள்ளது. இதில் 47 இனங்கள் உள்ளன. இப்பறவைகள் மெக்சிகோ, மத்திய அமெரிக்கா மற்றும் தென் அமெரிக்காவில் காணப்படுகின்றன.

## உசாத்துணை
### குறிப்புகள்

## வெளி இணைப்புகள்

*Tinamou videos  on the Internet Bird Collection
*Tinamou sounds on the xeno canto collection

^
பிரெவோசுட்டு வினை

**பிரெவோசுட்டு வினை** *(Prévost reaction)* என்பது ஆல்கீனை, பென்சாயிக் அமிலத்தின் அயோடின் மற்றும் வெள்ளி அசிட்டேட்டால் எதிரெதிர் முப்பரிமாண அமைப்புடன் கூடிய விசினல் டையாலாக மாற்றும் ஒரு வினையாகும் . சார்லசு பிரெவோசுட்டு (1889-1983) இவ்வினையைக் கண்டறிந்தார்.

## வினை வழிமுறை

வெள்ளி பென்சோயேட் (1) மற்றும் அயோடின் இடையேயான வினை மிகவும் விரைவானது ஆகும். இவ்வினை மிகவும் விரீயமான அயோடினியம் பென்சோயேட் இடைநிலை (2) விளைபொருளை  உற்பத்தி செய்கிறது. அயோடினியம் உப்பு (2) ஆல்கீனுடன் ஈடுபடும் வினையால் மற்றொரு குறுகிய கால அயோடினியம் உப்பு (3) உருவாகிறது. பென்சோயேட்டு உப்பின் அணுக்கரு கவர் பதிலீட்டு வினையால் (SN2) எசுத்தர் உருவாகிறது.(4) மற்றொரு வெள்ளி அயனி பென்சோயேட்டு எசுத்தருக்கு அடுத்து அருகிலுள்ள தொகுதியை பதிலீடு செய்து ஆக்சோனியம் உப்பைக் கொடுக்கிறது.(5) பென்சோயேட்டு எதிர்மின் அயனியால் நிகழ்த்தப்படும் இரண்டாவது (SN2) பதிலீட்டு வினை தேவையான டையெசுத்தரைக் கொடுக்கிறது. (6) 
 

நீராற்பகுப்பின் இறுதி படிநிலையில் எசுத்தர் குழுக்கள் எதிர்-டையால் சேர்மத்தைக் கொடுக்கிறது. இது உட்வார்டு சிசு ஐதராக்சிலேற்ற வினையில் உருவாகும் விளைபொருளுக்கு எதிர்மாறானது. இவ்வினையில் ஒருபக்க சேர்ப்பு வினை விளைபொருள் உருவாகிறது.

## இதையும் காண்க
*உட்வார்டு சிசு ஐதராக்சிலேற்றம்

## மேற்கோள்கள்

பகுப்பு:பெயர் வினைகள்
பகுப்பு:கூட்டு வினைகள்
பகுப்பு:கரிம ஆக்சிசனேற்ற வினைகள்
மெசைட்

**மெசைட்கள்** என்பவை மெசிடோர்னிதிடாய் குடும்பப் பறவைகள் ஆகும். இவை கொலம்பிமார்பே கிளையின் கீழ் வருகின்றன. இக்கிளை கொலம்பிபார்மஸ் மற்றும் பிடெரோக்லிபார்மஸ் ஆகியவற்றையும் கொண்டுள்ளது. இவை சிறிய பறக்கமுடியாத அல்லது கிட்டத்தட்ட பறக்கமுடியாத பறவைகள் ஆகும். இவை மடகாசுகரில் மட்டுமே காணப்படுகின்றன.

## உசாத்துணை
மண் கௌதாரி

**மண் கௌதாரி** (*Sandgrouse*) என்பது **ப்டெரோக்லிடிடாய்** (*Pteroclididae*) குடும்பப் பறவைகளுக்குக் கொடுக்கப்படும் பொதுவான பெயர் ஆகும். இதில் 16 வகை இனங்கள் உள்ளன. இவை பாரம்பரியமாக 2 பேரினங்களாகப் பிரிக்கப்பட்டுள்ளன. இவை அனைத்தும் **ப்டெரோக்லிடிபார்மஸ்** (*Pteroclidiformes*) வரிசையின் கீழ் வருகின்றன. 

## உசாத்துணை

## வெளி இணைப்புகள்

* Sandgrouse videos  on the Internet Bird Collection
* 

பகுப்பு:ப்டெரோக்லிடிடாய்
அபோடிபார்மஸ்

**அபோடிபார்மஸ்** (*Apodiformes*)என்பது பறவை வரிசை ஆகும். இதில் தற்போது உயிர்வாழும் 3 குடும்பங்கள் உள்ளன. அவை உழவாரன்கள் (Apodidae), மர உழவாரன்கள் (Hemiprocnidae) மற்றும் ஓசனிச்சிட்டுகள்  (Trochilidae) ஆகியவை ஆகும்.

## உசாத்துணை

பகுப்பு:அபோடிபார்மஸ்
பகுப்பு:பறவை வரிசைகள்
கேப்ரிமுல்கிபார்மஸ்

**கேப்ரிமுல்கிபார்மஸ்** (*Caprimulgiformes*) என்பது பறவைகளின் ஒரு வரிசை ஆகும். இவை அண்டார்க்டிகா தவிர அனைத்துப் பகுதிகளிலும் காணப்படுகின்றன. இவை பொதுவாக பூச்சியுண்ணிகள் மற்றும் இரவாடுபவையாக உள்ளன.

## உசாத்துணை

பகுப்பு:கேப்ரிமுல்கிபார்மஸ்
பகுப்பு:பறவை வரிசைகள்
பெரிய வல்லூறு

**வடக்கு வாத்துப்பாறு** (ஆங்கிலப் பெயர்: **Northern goshawk**, உயிரியல் பெயர்: ***Accipiter gentilis***) என்பது மிதமான-பெரிய அளவுள்ள கொன்றுண்ணிப் பறவை ஆகும். இது புவியின் வட அரைகோளத்தில் காணப்படுகிறது. இது  1758ல் லின்னேயசால் வகைப்படுத்தப்பட்டது.

## உசாத்துணை

## வெளி இணைப்புகள்

* 
* Northern goshawk species account – Cornell Lab of Ornithology
* Northern goshawk - ''Accipiter gentilis'' – USGS Patuxent Bird Identification InfoCenter
* Environment Canada goshawk page
* Ageing and sexing (PDF; 5.4 MB) by Javier Blasco-Zumeta & Gerd-Michael Heinze 
* Feathers of Northern goshawk (Accipiter gentilis) 
* 
* The Medicine Bow National Forest (A habitat for the Northern goshawk)  – Biodiversity Conservation Alliance
* 
* 
* 
* 

பகுப்பு:கொன்றுண்ணிப் பறவைகள்
குட்டி ஊசித்தட்டான்

***குட்டி ஊசித்தட்டான்*** (***Agriocnemis pygmaea*** (**pygmy wisp**) என்பது கோனகிரியினீடியின் குடும்பத்தைச் சேர்ந்த ஒரு ஊசித்தட்டான் ஆகும். இது ஆசியாவில் பரவலாகவும் மற்றும் ஆஸ்திரேலியாவின் ஒரு பகுதியிலும் காணப்படுகிறது.

இது சதுப்பு நிலங்களிலும், குளங்களிலும் இனப்பெருக்கம் செய்கிறது. இந்த இனம் இயற்கை சார்ந்த இடங்கள் மற்றும் மனிதன் வாழ்விடங்களிலும் காணப்படும்.
## விளக்கம்
ஊசித் தட்டான்கள் பச்சையும் கறுப்பும் கலந்த உடலைக் கொண்டது. அதன் உடல் கண்டங்களின் கடைசிப் பகுதி செங்கல் நிறத்தில் காணப்படும். பெண் ஊசித்தட்டான்களின் உடல் சிவப்புத் தோற்றத்திலும்கூட இருக்கும். 16-18 மி.மீ. (2 செ.மீ.க்குள்) நீளம் கொண்டது.
## படவரிசை

Agriocnemis pygmaea female wings (34441594530).jpg |பெண் சிறகு
Agriocnemis pygmaea male wings (34441599030).jpg |ஆண் சிறகு


## மேற்கோள்கள்

* http://animaldiversity.org/accounts/Agriocnemis_pygmaea/classification/

பகுப்பு:ஊசித்தட்டான்கள்
பஸ்ஸார்ட்

**பொது பசார்டு** (*common buzzard*, *buteo buteo*) என்பது ஒரு மிதமான-பெரிய கொன்றுண்ணிப் பறவை ஆகும். இது ஐரோப்பாவின் பெரும்பாலான பகுதிகள் மற்றும் ஆசியாவின் சில பகுதிகளிலும் காணப்படுகிறது. இது 40 மற்றும் 58 செ.மீ. (16 மற்றும் 23 அங்குலம்) நீளம், இறக்கை நீளம் 109-140 செ.மீ. (43–55 அங்குலம்) மற்றும் எடை 427–1,364 கிராம் (0.941–3.007 பவுண்ட்) கொண்டது ஆகும்.

## உசாத்துணை

## வெளி இணைப்புகள்

* Steppe Buzzard species text in The Atlas of Southern African Birds
* Madeira Birds: Buzzard. Page about the controversial subspecies *harterti*. Retrieved 28 November 2006.
* Ageing and sexing (PDF; 4.2 MB) by Javier Blasco-Zumeta & Gerd-Michael Heinze 
* Feathers of Common Buzzard (Buteo buteo) 
* 
* 
* 
* 
* 

பகுப்பு:ஐரோப்பியப் பறவைகள்
பகுப்பு:கொன்றுண்ணிப் பறவைகள்
பகுப்பு:ஐரோவாசிய கொன்றுண்ணிப் பறவைகள்
சாகைங் பிரதேசம்

**சாகைங் பிரதேசம்** (முன்னர் சாகைங் பிரிவு) என்பது மியான்மரின் ஒரு நிர்வாகப் பிரிவாகும். இந்தப் பிரதேசம் மியான்மர் நாட்டின் வடமேற்குப் பகுதியில் அட்சரேகை 21° 30' வடக்கிலும் மற்றும் தீர்கரேகை 94 ° 97 'கிழக்கில் இடையே அமைந்துள்ளது. இதன் எல்லைகளாக வடகிழக்கு இந்தியாவின் மாநிலங்களான நாகாலாந்து, மணிப்பூர், அருணாச்சல பிரதேசம் ஆகியவை வடக்கிலும், கிழக்கில் காசின் மாநிலம், ஷான் மாநிலம் மற்றும் மண்தாலே பிரதேசம் ஆகியவையும், தெற்கில் மண்தாலே பிரதேசம் மற்றும் மாகுவே மண்டலம் ஆகியவையும், ஐராவதி ஆறு கிழக்கு மற்றும் தெற்கு எல்லைகளாகவும், மேற்கில் சின் மாநிலம் மற்றும் இந்தியாவும் எல்லைகளாக அமைந்துள்ளது.

இப்பகுதி 93,527 கிமீ2 பரப்பளவில் உள்ளது. 1996 ஆண்டில், அதன் மக்கள்தொகை 5,300,000 க்கும் மேல் கொண்டிருந்தது, 2012 ஆண்டில் அதன் மக்கள் தொகை 6,600,000 ஆக இருந்தது. 2012 ஆண்டில் நகர்ப்புற மக்கள்தொகை 1,230,000 மற்றும் கிராமப்புற மக்கள்தொகை 5,360,000 ஆகவும் இருந்தது.  

இதன் தலைநகரம் *மோநிவா*

## வரலாறு
## மேலும் பார்க்க
* மண்தாலே பிரதேசம்
* பகோ பிரதேசம்
* யங்கோன் பிரதேசம்
* மாகுவே மண்டலம்
* அயேயாரவதி பிரதேசம்
* காசின் மாநிலம்

## மேற்கோள்கள்

## வெளிப்புற இணைப்புகள்

பகுப்பு:மியான்மரின் மண்டலங்கள்
ஐரோவாசியச் சிட்டுப்பருந்து

**ஐரோவாசியச் சிட்டுப்பருந்து** (*Eurasian sparrowhawk*, *Accipiter nisus*) அல்லது **வடக்குச் சிட்டுப்பருந்து** அல்லது **சிட்டுப்பருந்து** என்பது சிறிய கொன்றுண்ணிப் பறவை ஆகும். இதில் பெண் பருந்து ஆணைவிட 25% வரைப் பெரியதாக உள்ளது. இவை 0.5 கிலோவுக்கு மேல் எடையுள்ள பறவைகளைக் கூட கொல்ல வல்லவை ஆகும்.

## உசாத்துணை
* 
* 

## வெளி இணைப்புகள்

* 
* Ageing and sexing (PDF; 5.8&nbsp;MB) by Javier Blasco-Zumeta & Gerd-Michael Heinze 
* RSPB webpage with sound and video files. Retrieved 10 July 2009
* Global Raptor Information Network species account . Retrieved 4 March 2010
* 
* 

பகுப்பு:கொன்றுண்ணிப் பறவைகள்
பகுப்பு:ஐரோவாசியப் பறவைகள்
பகுப்பு:ஐரோவாசிய கொன்றுண்ணிப் பறவைகள்
உத்தரப்பிரதேச உள்ளாட்சித் தேர்தல், 2017

உத்தர பிரதேச மாநிலத்தின் 649 நகர்புற உள்ளாட்சி அமைப்புகளில், 16 மாநகராட்சிகளுக்கும், 198 நகராட்சிகளுக்கும், 438 நகரப் பஞ்சாயத்துக்களுக்கும் 22, 24 மற்றும் 26 நவம்பர் மாதத்தில் மூன்று கட்டங்களாக தேர்தல்கள் நடைபெற்றது
  
இத்தேர்தலில் ஆளும் கட்சியான பாரதிய ஜனதா கட்சி, பகுஜன் சமாஜ் கட்சி, சமாஜ்வாதி கட்சி, இந்திய தேசிய காங்கிரசு கட்சிகளும் மற்றும் சுயேச்சை வேட்பாளர்களும் போட்டியிட்டனர். 

## வாக்குப் பதிவு
22 நவம்பர் 2017 அன்று நடைபெற்ற முதல் கட்ட வாக்குப்பதிவில் சுமார் 52.59 சதவீதம் வாக்குகளும், 24 நவம்பர் 2017 அன்று நடைபெற்ற இரண்டாம் கட்ட வாக்குப்பதிவில் சுமார் 49.3 சதவீதம் வாக்குகளும், 26  நவம்பர் 2017 அன்று நடைபெற்ற மூன்றாம் கட்ட வாக்குப்பதிவில் சுமார் 53 சதவீதம் வாக்குகளும் பதிவானது. வாக்கு எண்ணிக்கை 1 டிசம்பர் 2017 முதல் துவங்கியது.

## தேர்தல் முடிவுகள்

### மாநகராட்சி தேர்தல் முடிவுகள்
முதலில் 16 மாநகராட்சிளுக்கான மேயர் பதவிக்கான தேர்தல் முடிவுகள் 1 டிசம்பர் 2017 அன்று வெளியிடப்பட்டது. 16 மாநகராட்சிகளில், அயோத்தி, வாரணாசி, கோரக்பூர், காசியாபாத், பரேலி, சகாரன்பூர், ஜான்சி, மதுரா, லக்னோ, கான்பூர் மற்றும் மொராதாபாத் என 14 மாநகராட்சிகளின் மேயர் தேர்தலில் பாரதிய ஜனதா கட்சி வென்றுள்ளது. பகுஜன் சமாஜ் கட்சி அலிகார் மற்றும் மீரட் மாநகராட்சிகளின் மேயர் பதவிகளை வென்றுள்ளது.

### நகராட்சி தேர்தல் முடிவுகள்

### நகராட்சி தலைவர் தேர்தல் முடிவுகள்
இம்மாநிலத்தின் மொத்தமுள்ள 198 நகராட்சிகளில் பாரதிய ஜனதா கட்சி 70 நகராட்சிகளையும், சுயேச்சைகள் 49 நகராட்சிகளையும்,  சமாஜ்வாதி கட்சி 42 நகராட்சிகளையும், பகுஜன் சமாஜ் கட்சி 28 நகராட்சிகளையும், இந்திய தேசிய காங்கிரசு கட்சி 9 நகராட்சிகளையும் வென்றுள்ளது. 

### நகராட்சி உறுப்பினர் தேர்தல் முடிவுகள்
மொத்தமுள்ள 198 நகராட்சிகளில் உள்ள 5,260 வார்டு உறுப்பினர் தேர்தலில், 64.25% வாக்குகள் பெற்ற  3,380 சுயேச்சை உறுப்பினர்களும், 17.53% வாக்குகள் பெற்ற பாரதிய ஜனதா கட்சி 922 உறுப்பினர்களும் வெற்றி பெற்றனர்.  

### நகர் பஞ்சாயத்து தேர்தல் முடிவுகள்

### தலைவர் பதவிகள்
* இம்மாநிலத்தின் மொத்தமுள்ள 438 பஞ்சாயத்து தலைவர் பதவிக்கான தேர்தலில் சுயேச்சைகள் 41.55% வாக்குகள் பெற்று 178 தலைவர் பதவிகளையும், பாரதிய ஜனதா கட்சி 22.83% வாக்குகள் பெற்று 100 தலைவர் பதவிகளையும், சமாஜ்வாதி கட்சி 18.9% வாக்குகள் பெற்று 83 தலைவர் பதவிகளையும், பகுஜன் சமாஜ் கட்சி 10.2% வாக்குகள் பெற்று 45 இடங்களிலும், இந்திய தேசிய காங்கிரஸ் கட்சி 3.8% வாக்குகள் பெற்று 17 இடங்களிலும், பிற கட்சிகள் 3.8% வாக்குகள்  பெற்று ஒரு இடங்களிலும் வெல்லவில்லை.

### உறுப்பினர் பதவிகள்
* மொத்தமுள்ள 5,433 பஞ்சாயத்து உறுப்பினர்களில் 71.31% வாக்குகள் பெற்று  3,875 சுயேச்சை உறுப்பினர்களும், 12.22% வாக்குகள் பெற்ற  பாரதிய ஜனதா கட்சி 644 உறுப்பினர்களும், 8.34% வாக்குகள் பெற்ற சமாஜ்வாதி கட்சி 453 உறுப்பினர்களும், 8.34% வாக்குகள் பெற்ற சமாஜ்வாதி கட்சி 218 உறுப்பினர்களும், 4.01% வாக்குகள் பெற்ற இந்திய தேசிய காங்கிரசு கட்சி 126 உறுப்பினர்களும் வெற்றி பெற்றுள்ளனர்.

## மேற்கோள்கள்


*
அடா ஒகஸ்ரா லவ்லேஸ்

அடா ஒகஸ்ரா லவ்லேஸ்

அடா ஒகஸ்ரா லவ்லேஸ் என்பவர் முதலாவது கணனி நிகழ்ச்சி நிரலர் எனச்சிறப்பிக்கப்படுகிறார். 1815.12.10 பிறந்த இவர் கணனியின் தந்தையான சார்ஸ் பபேஜ் அவர்களின் நெருங்கிய நண்பி ஆவார். பபேஜ் அவர்கள் உருவாக்கிய பகுப்புப்பொறி(Analytical Engine-1837)க்கு உரிய நிகழ்ச்சி நிரலை அடா எழுதியமையினால் அவர் உலகின் முதலாவது நிகழ்ச்சி நிரலர் எனப்போற்றப்படுகிறார்.
அடா ஒகஸ்ரா லவ்லேஸ் ஆங்கில கவிஞர் லார்ட் ஜார்ஜ் கோர்டன் பைரன்  என்பவரின் சட்டபூர்வமான குழந்தை மட்டுமே.தாய் லேடி அன்னே இசபெல்லா மில்பாங்க் பைரன் ஆவார்.அடா ஒகஸ்ரா லவ்லேஸ் 1852 நவம்பர் 27 அன்று இறைவனடிசேர்ந்தார்.

:படிமம்:Ada Augusta Lovelace.jpg#file

பகுப்பு:கணிணி நிரலர்
சாதாரண அண்டங்காக்கை

**சாதாரண அண்டங்காக்கை** (ஆங்கிலப் பெயர்: *common raven*, உயிரியல் பெயர்: *Corvus corax*) அல்லது **வடக்கு அண்டங்காக்கா** என்பது ஒரு பேஸ்ஸரின் பறவை ஆகும். இது புவியின் வடக்கு அரைக்கோளத்தில் காணப்படுகிறது. கோர்விடே இனப்பறவைகளிலேயே இதுதான் அதிகமான இடங்களுக்குப் பரவியுள்ளது. இதில் 8 துணையினங்கள் உள்ளன.

## உசாத்துணை

* 

### மேற்கோள் நூல்கள்
*
* 
* 

## மேலும் படிக்க
* Heinrich, B. (1999). *Mind of the Raven: Investigations and Adventures with Wolf-Birds.* New York: Cliff Street Books. 

## வெளி இணைப்புகள்

*RSPB: Raven
*Common Raven Species Account – Cornell Lab of Ornithology
* 
*Ageing and sexing (PDF; 3.1&nbsp;MB) by Javier Blasco-Zumeta & Gerd-Michael Heinze 
*Common Raven images at ARKive 
*''Corvus corax''  at Encyclopedia of Life
*Common Raven – ''Corvus corax'' – USGS Patuxent Bird Identification InfoCenter (includes CBC/BBS range maps)
* 
*Raven recordings at naturesongs.com

பகுப்பு:காக்கைகள்
நடுவண் தெற்குக் கடற்கரை

**நடுவண் தெற்குக் கடற்கரை** *(South Central Coast)* என்பது வியட்நாமின் எட்டு வட்டாரங்களில் ஒன்றாகும். இதில் தற்சார்பு மாநகராட்சியாகிய தா நாங் நகராட்சியும் ஏழு மாகாணங்களும் உள்ளன. 

மரபாக, இவ்வட்டாரம் நடுவன் மேட்டுச் சமவெளிக்குச் செல்லும் வாயில்களில் ஒன்றாக விளங்கியது. இது போக்குவரத்தோ பிற அகக்கட்டமைப்புகளோ ஏற்படுத்த மிக அறைகூவலாக உள்ள, கடற்கரை வரை மலைத்தொடர்கள் நீளும் சிக்கலான புவிப்பரப்பைப் பெற்றுள்ளது; ஆனால், இது நல்ல சுற்ருலாத் தளமாக விளங்குகிறது; குறிப்பாக, பாந்தியேத், நாத்திராங், [தா நாங்]] ஆகிய பகுதிகள் சுற்றுலாவுக்கு ஏற்றன. சாம்பாக் கவின் கட்டிடங்கள், நிகழ்த்து கலைகள், அருங்காட்சியகங்கள் போன்ற பண்பாட்டு மரபு வளமும் சுற்றுலாவை ஈர்க்கும் வண்னம் அமைந்துள்லது. இது, ஓ சி மின் நகரைச் சுற்ரியமைந்த தென்கிழக்கு வட்டாரம் அல்லது சிவப்பாற்றுக் கழிமுகப் படுகையைப் போல தொழில்மயமானதோ வளர்ச்சிவாய்ப்பு மிக்கதோ அல்ல; ஆனால், இவ்வட்டாரத்தின் தா நாங், நாத்திராங், குயிநிகோன் பகுதிகளில் சில வட்டாரத் தொழிலகங்கள் அமைந்துள்ளன.

நடுவண் தெற்குக் கடற்கரை (நாம்திரங்போ) வட்டாரத்தின்  8  மாகாணங்கள்: தா நாங், குவாங்நாம் மாகாணம், குவாங் நிகாய் மாகாணம், பின்தின் மாகாணம், பூயேன் மாகாணம், காங்கோவா மாகாணம், நின்துவான் மாகாணம்,  பின்துவான் மாகாணம். நிகுயேன் அரசகுல ஆட்சியில், இப்பகுதி **தாத்திரூசு கய்** (தூவதியேனுக்கு வலதில் உள்ள பகுதி) எனப்பட்டது.

## மாகாணங்கள்

## வரலாறு

## மேற்கோள்கள்

## வெளி இணைப்புகள்


பகுப்பு:வியட்நாம் வட்டாரங்கள்
பகுப்பு:வியட்நாம் புவியியல்
சாதாரண இசுடார்லிங்

**சாதாரண இசுடார்லிங்** (ஆங்கிலப் பெயர்: *common starling*, உயிரியல் பெயர்: *Sturnus vulgaris*) அல்லது **ஐரோப்பிய இசுடார்லிங்** அல்லது **இசுடார்லிங்** எனப்படுவது மத்திய அளவுள்ள ஒரு பேஸ்ஸரின் பறவை ஆகும். இது இசுடார்லிங் குடும்பமான ஸ்டுர்னிடாயின் கீழ் வகைப்படுத்தப்பட்டுள்ளது. இது சுமார் 20 செ.மீ. (8 அங்குலம்) நீளம் கொண்டது. 

## உசாத்துணை

## மேற்கோள் நூல்கள்
* 
*  Translated by Murtha Baca and Stephen Sartarelli from Artusi's *La scienza in cucina e l'arte di mangiare bene*, first published in 1891.

## வெளி இணைப்புகள்

*Very noisy Starling flocks in Scotland
*Ageing and sexing (PDF; 4.7 MB) by Javier Blasco-Zumeta & Gerd-Michael Heinze 
*Feathers of common starling (Sturnus vulgaris) 
*Kalmbach, E R; Gabrielson, I N  (1921) "Economic value of the starling in the United States" ''USDA Bulletin 868''
*
*
*(European) Common starling - Species text in The Atlas of Southern African Birds.

பகுப்பு:ஐரோப்பியப் பறவைகள்
பகுப்பு:பாக்கித்தானியப் பறவைகள்
ஐபீரிய சிவிங்கிப் பூனை

**ஐபீரிய சிவிங்கிப் பூனை** (*Iberian lynx*, உயிரியல் பெயர்: *Lynx pardinus*) என்பது நடுத்தர-அளவிலான காட்டுப் பூனை இனமான *[[சிவிங்கிப் பூனை]]* வகைகளில் உள்ள நான்கு சிற்றினங்களில் ஒன்றாகும். இது தென்மேற்கு ஐரோப்பாவில் உள்ள ஐபீரிய மூவலந்தீவில் மட்டுமே காணப்படும் ஓர் அகணிய உயிரி ஆகும். இது பன்னாட்டு இயற்கைப் பாதுகாப்புச் சங்கத்தின் செம்பட்டியலில் அழிவாய்ப்பு இனமாக இனங்காணப்பட்டுள்ளது. 20-ஆம் நூற்றாண்டில், அதிக வேட்டையாடுதல், வாழ்விடங்களின் துண்டாடுதல், ஐரோப்பியக் குழிமுயல் (ஓரிக்டோலாகசு குனிகுலசு) என்னும் இதன் முக்கிய இரை இனத்தின் மைக்ஸோமாடோசிஸ் மற்றும் முயல் ரத்தக்கசிவு நோயினால் ஏற்பட்ட இனக்குறைப்பு காரணமாக ஐபீரிய சிவிங்கிப் பூனையின் எண்ணிக்கை குறைந்துள்ளது.

ஏறத்தாழ ஒரு மில்லியன் ஆண்டுகளுக்கு முன்பு, தொடக்க கால பிலிசுடோசினின் முடிவிலிருந்து இந்தப் பூனை இப்பகுதியில் இருந்ததாகத் தொல்லுயிர் எச்சங்கள் தெரிவிக்கின்றன.

21ஆம் நூற்றாண்டின் தொடக்கத்தில், ஐபீரிய சிவிங்கிப் பூனை அழிவின் விளிம்பில் இருந்தது. 2002ஆம் ஆண்டில் அந்தாலூசியாவில் தனிமைப்படுத்தப்பட்ட இரண்டு துணை இனத்தொகைகளில் 94 பூனைகள் மட்டுமே உயிர் பிழைத்துள்ளன. இதன் பின்னர், பாதுகாப்பு நடவடிக்கைகள் செயல்படுத்தப்பட்டன. இதில் வாழ்விடத்தை மேம்படுத்துதல், முயல்களை மீட்டெடுத்தல், இடமாற்றம் செய்தல், மற்றும் ஐபீரிய சிவிங்கிப் பூனைகளை மீண்டும் அறிமுகப்படுத்துதல், கண்காணித்தல் போன்றவை அடங்கும். இதனால் 2012இல், இவற்றின் தொகை 326 ஆகவும், 2020 இல் 855 ஆகவும், 2021-இல் 1,111 ஆகவும், 2023-இல் 1,668 ஆகவும், 2024-இல் 2,021 ஆகவும் அதிகரித்து, இதனை மறுவகைப்படுத்தலுக்கு வழிவகுத்தது. இது ஒரு ஒற்றை வகை இனமாகும். இது *இசியோடோரென்சீசு*-இலிருந்து உருவானதாகக் கருதப்படுகிறது.

## மரபியல் ஆராய்ச்சி
ஐபீரியன் சிவிங்கிப் பூனையின் மரபணு வேறுபாடு, பிற பூனைக்க்குடும்ப மரபணுவினை ஒப்பிடும் போது முந்தியதாக உள்ளது. இதன் வாழிடத் துண்டாக்கம், இடையூறு மற்றும் தனிமைப்படுத்தலின் விளைவாக ஏற்பட்டதாகும்டோனானா மற்றும் அண்டுஜாரில் உள்ள ஐபீரியன் சிவிங்கிப் பூனை நுண்கோள டி. என். ஏ. குறிப்பான்களில் மரபணு ரீதியாக வேறுபடுகின்றன. இந்த அலகு நீண்ட காலமாக தனிமைப்படுத்தப்பட்டதால், டோனானாவில் சேகரிக்கப்பட்ட மாதிரிகள் அதிக அளவு அகஇனப்பெருக்கத்தை வெளிப்படுத்தின.

## கலாச்சாரப் பதிவு
போர்த்துகீசிய தெருக் கலைஞர் இரண்டாம் போர்டலோ, அதிகப்படியான நுகர்வை முன்னிலைப்படுத்த குப்பைகளால் செய்யப்பட்ட மாதிரிகளை உருவாக்குபவர் ஆவார். இவரது விலங்குகளை உள்ளடக்கிய படைப்புகள் மனிதர்களால் ஏற்படும் கழிவுகளால் உயிரினங்களின் அழிவை எடுத்துக்காட்டுவதற்காக உருவாக்கப்பட்டவை. இவரது பொதுவன படைப்புகளில் ஒன்று போர்ச்சுகலின் லிசுபனில் உள்ள பார்க் தாசு நாசாசில் உள்ள ஒரு பெரிய ஐபீரியன் சிவிங்கிப் பூனை ஆகும். இது 2019-இல் இளைஞர் நல அமைச்சர்களின் உலக மாநாட்டிற்காகவும், இளைஞர் மன்றம் லிசுபோவா+21 க்காகவும் உருவாக்கப்பட்டது.

## மேற்கோள்கள்

## வெளி இணைப்புகள்

* Large Carnivore Initiative for Europe – Iberian lynx
* Species portrait Iberian lynx; IUCN/SSC Cat Specialist Group
* Images and movies of the Iberian lynx (''Lynx pardinus)''—ARKive
* The natural history of the Iberian lynx
* WWF species profile: Iberian lynx

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:பூனைப் பேரினம்
வியட்நாம் மாநகராட்சிகள்

முதல் அடுக்கு ஆட்சிப் பிரிவில், வியட்நாம் 57 மாகாணங்களாகவும் (தின்) 6 மாநகராட்சிகளாகவும் (தான்போதிரூசு துவோசுதிரங் ஊவோங்) பிரிக்கப்பட்டுள்ளது. மாநகராட்சிகள் வியட்நாமில் உயரிய தரவரிசை மாநகரங்களாகும். இது மாகாணத் தகுதி கொண்டது. இது அரசின் நேரடி மையக் கட்டுபாட்டில் உள்ளது.

இவை நகரக மாவட்டங்களாகவும் நகரியங்களாகவும் ஊரக மாவட்டங்களாகவும் இரண்டாம் ஆட்சியடுக்கில் பிரிக்கப்படுகின்றன. மூன்றாம் ஆட்சியடுக்கில், நகரக மாவட்டங்கள் (குவான்) சிறகங்களாகவும் (பூவோங்)  நகரியம் சிறகங்களாகவும் குமுகங்களாகவும் (திசா) ஊரக மாவட்டங்கள் (குயேன்) நகரியங்களாகவும் (தித்திரான்) குமுகங்களாகவும் (சா) பிரிக்கப்படுகின்றன.

## நடப்பு வியட்நாம் மாநகராட்சிகள்

## முன்மொழியப்பட்டுள்ள மாநகராட்சிகள்

*தூவதியேன்–குயே மாகாணத்தை புது மாநகராட்சியாக மாற்ற முன்மொழியப்பட்டுள்ளது 2020
* தாக்லாக் மாகாணம்  புது தாக்லாக் மாகாணமாகவும் புவோன்மா துவோத் மாநகராட்சியாகவும் பிரிக்கப்படும். (நடுவண் மேட்டுச் சமவெளி (வியட்நாம்)).
* 4 மாகாணங்கள் மாநகராட்சிகள் ஆகும்:
**பின் தூவோங் மாகாணம் (2015-2020)
**காங்கோவா மாகாணம் (2020)
**குவாங்நின் மாகாணம் (2020)
**தாய் நிகுயேன் மாகாணம்]] (2020)

## மேலும் காண்க
* வியட்நாம் மாகாணங்கள்
* வியட்நாமின் மாவட்டங்கள்

## மேற்கோள்கள்

பகுப்பு:முதல் அடுக்கு ஆட்சிப் பிரிவுகள்

பகுப்பு:வியட்நாம் ஆட்சிப் பிரிவுகள்
பகுப்பு:வியட்நாம் புவியியல்
சுண்ணாம்புக் கோடிடும் கருவி

**சுண்ணாம்புக் கோடிடும் கருவி** (*Chalk line* அல்லது *Chalk box*) தட்டையான பரப்புகளில், நீளமான நேர்க்கோடுகளை வரையப் பயன்படுகிறது. இருப் புள்ளிகளுக்கிடையே நேர்க்கோடு வரைய இக் கருவி உதவுகிறது. தூக்குக்குண்டு செங்குத்துக் கோடுகளை வரைவதற்குப் பயன்படுகிறது.

தச்சு வேலையில் இக்கருவி மிகவும் பயன்படுகிறது. கரடு முரடான  பயன்படுத்தும் முன்பாக நேராக்கவும், சதுர விளிம்புகளையும் ஏற்படுத்தவும் உதவுகிறது.

## பயன்கள்
சுண்ணாம்புக் கோடிடும் கருவிகளில் நேர்க்கோடுகளை வரைய வண்ணச் சாயம் (பொதுவாக சுண்ணாம்புக் கோடு) ஏற்கனவேப் பூசப்பட்டு, இறுகக்கட்டிய  கயிறு அல்லது நூல் (இழை) பயன்படுத்தப்பட்டு வருகிறது. கோடிடப்பட வேண்டிய பரப்பில் கயிறு இறுக்கமாகப் பிடிக்கப்படுகிறது. கயிறு திடீரென இழுக்கப்பட்டு, பரப்பில் வண்ணம் விழுமாறு செய்யப்படுகிறது. கயிறு பரப்பில் விழும் போது நேர்க்கோடு வரையப்படுகிறது.
சீரற்ற மற்றும் துளைகள் நிறைந்த பரப்பிலும் கோடுகள் வரைய உதவுகிறது. அதிகமாக இழுக்கப்படும் போதும், காற்றிலுள்ள ஈரப்பதம் காரணமாகவும் கயிறுகள் அடிக்கடி அறுந்து போகிறது.
சுண்ணாம்புக் கோடிடும் கருவி மற்றும் தூக்குக்குண்டும் ஒரே கருவியாக விற்பனை செய்யப்படுகிறது.

## வரலாறு

பண்டைய எகிப்திலேயே சுண்ணாம்புக் கோடுகள் பயன்படுத்தப்பட்டதற்கான ஆதாரங்கள் கிடைத்துள்ளன.

## மைக்கோடுகள்

கிழக்காசியாவில் சுண்ணாம்புக் கோடுகளுக்குப் பதிலாக மையால் ஆன கோடுகள் வரையப்படுகிறது. சுமிட்சுபோ (sumitsubo) என்று சப்பானிய மொழியில் அழைக்கப்படும் அலங்காிக்கப்பட்ட மைப்புட்டிகளில், பஞ்சு நனைக்கப்பட்டு கோடுகள் வரையப்படுகிறது. As with many such tools, they're often made by their users while apprentices.
கோயில் போன்ற பெரிய கட்டடங்களின் முகடு நாட்டல் என்ற விழாவின் போது தச்சரின் கருவிகளை வைப்பது வழக்கம். அதில் புதிதாக உருவாக்கப்பட்ட சுமிட்சுபோவும் (sumitsubo) ஒன்று.

## மேலும் பார்க்க
* அளக்கும் நாடா

## மேற்கோள்கள்

## வெளியிணைப்புகள்
* Chalk line&nbsp;– One person operation (video)
* Chalk line&nbsp;– Two-person operation (video)
* Hand-made chalk-line (video)

பகுப்பு:கட்டுமானப் பொறிகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பிரியா பவானி சங்கர்

**பிரியா பவானி சங்கர்** (*Priya Bhavani Shankar*, பிறப்பு: 31 திசம்பர் 1990) இந்தியத் திரைப்பட நடிகையும் இந்திய தொலைக்காட்சி நிகழ்ச்சித் தொகுப்பாளரும் ஆவார். *கல்யாணம் முதல் காதல் வரை* எனும் தொலைக்காட்சித் தொடரில் நடித்தமைக்காக மிகப் பிரபலமாக அறியப்பட்டவர்.

## பிறப்பு மற்றும் இளமைக்காலம்
பவானி சங்கர் மற்றும் தங்கம் பவானி சங்கர் என்போருக்கு மகளாகப் பிறந்தார். மயிலாடுதுறையை (மாயவரம்) சொந்த இடமாகக் கொண்டவர்.

## திரைப்படங்கள்
**குறிப்பிட்ட எல்லா படங்களும் தமிழில் உள்ளன.*

## மேற்கோள்கள்

## வெளி இணைப்புகள்
*

பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:1989 பிறப்புகள்
பகுப்பு:தமிழ்நாட்டு நடிகைகள்
சிவப்புப் பருந்து

**சிவப்புப் பருந்து** (ஆங்கிலப் பெயர்: *red kite*, உயிரியல் பெயர்: *Milvus milvus*) என்பது மிதமான-பெரிய அளவுள்ள கொன்றுண்ணிப் பறவை ஆகும். இது அச்சிபிட்ரிடாய் (Accipitridae) குடும்பத்தில் வகைப்படுத்தப்பட்டு உள்ளது. கழுகுகள், பசார்டுகள் மற்றும் பூனைப்பருந்துகளைப் போன்றே இதுவும் ஒரு பகலாடிப் பறவை ஆகும். இது மேற்கு பாலியார்க்டிக் பகுதி ஐரோப்பா மற்றும் வடமேற்கு ஆப்பிரிக்காவில் காணப்படும் ஒரு அகணிய உயிரி ஆகும். இது இதற்கு முன்னர் வடக்கு ஈரானுக்கு வெளியிலும் காணப்பட்டது. வடகிழக்கு மற்றும் மத்திய ஐரோப்பாவின் பருந்துகள் குளிர்காலத்தைக் கழிக்க தெற்கே துருக்கி வரை செல்கின்றன. சில பறவைகள் விபத்தாக வடக்கே பின்லாந்திலும், தெற்கே இசுரேல், லிபியா மற்றும் காம்பியாவிலும் பார்க்கப்பட்டுள்ளன.

## உசாத்துணை

## வெளி இணைப்புகள்

* Friends of Red Kites - Details about the reintroduced kites in the Derwent Valley, Gateshead
* 
* BBC Wales Nature - Red Kite footage
* BBC Report about this bird's redemption in UK culture from a hated ''shithawk'' to a beloved bird
* The Welsh Kite Trust - includes UK breeding reports
* About Red Kites - includes latest figures available in UK
* Details Red Kites in the Chilterns - about the reintroduced kites in the Chilterns 
* Red Kites in Yorkshire
* Red Kites in Berkshire (Berkshire Ornithological Club) - 2006/2007 Survey 
*  
* 
* 
* "The Kite or Glead" in *The ornithology of Francis Willughby* by Francis Willughby and John Ray, 1678. 
* 

பகுப்பு:ஐரோப்பியப் பறவைகள்
பகுப்பு:பருந்துகள்
பகுப்பு:ஆப்பிரிக்க கொன்றுண்ணிப் பறவைகள்
பகுப்பு:ஐரோப்பியக் கொன்றுண்ணிப் பறவைகள்
இங்கிலாந்துத் துடுப்பாட்ட அணியின் ஆத்திரேலிய சுற்றுப்பயணம் 2017–18

இங்கிலாந்து துடுப்பாட்ட அணி ஆத்திரேலியாவில் 2017 நவம்பர் முதல் 2018 பெப்ரவரி வரை சுற்றுப்பயணம் செய்து ஆத்திரேலியத் துடுப்பாட்ட அணியுடன் ஐந்து தேர்வுப் போட்டிகளிலும், ஐந்து ஒரு-நாள் போட்டிகளிலும் விளையாடியது. அத்துடன் இவ்விரு அணிகளும் நியூசிலாந்துடன் இணைந்து மூன்று அணிகள் பங்குபற்றும் பன்னாட்டு இருபது20 தொடரிலும் விளையாடுகின்றன. ஆத்திரேலியாவுடனான தேர்வுப் போட்டிகள் 2017–18 ஆஷஸ் தொடர் என அழைக்கப்பட்டது. இத்தொடரை ஆத்திரேலியா 4–0 என்ற கணக்கில் வென்றது. ஒருநாள் தொடரை இங்கிலாந்து அணி 4–1 என்ற கணக்கில் வென்றது.

## அணிகள்

## தேர்வுத் தொடர்

### 1வது தேர்வு

### 2வது தேர்வு

### 3வது தேர்வு

### 4வது தேர்வு

### 5வது தேர்வு

## ஒருநாள் தொடர்
### 1வது ஒருநாள்I

### 2-வது ஒருநாள்

### 3வது ஒருநாள்

### 4-வது ஒருநாள்

### 5வது ஒருநாள்

## இ20ப தொடர்

## மேற்கோள்கள்

## வெளி இணைப்புகள்
* Series home at ESPN Cricinfo

பகுப்பு:2017 இல் விளையாட்டுகள்
பகுப்பு:2018 இல் விளையாட்டுகள்
பகுப்பு:ஆத்திரேலியாவில் துடுப்பாட்டம்
பகுப்பு:இங்கிலாந்தில் துடுப்பாட்டம்
பகுப்பு:பன்னாட்டுத் துடுப்பாட்ட சுற்றுப் பயணங்கள்
முதுமொழி மாலை

**முதுமாெழி மாலை** 18ம் நூற்றாண்டில் வாழ்ந்த உமறுப் புலவர் என்பவரால் இயற்றப்பட்ட நூல் ஆகும். எண்பது பாக்களைக் கொண்டமைந்தது. இசுலாமிய மதம் சார்ந்தது. அல்லாவின் திருத்தூதரைக் காணவேண்டும் என்ற வேணவா எழுப்பிய கீதமே முதுமொழி மாலை ஆகும்.

பகுப்பு:இசுலாமியத் தமிழ்க் காப்பியங்கள்
பகுப்பு:18 ஆம் நூற்றாண்டுத் தமிழ் நூல்கள்
கருநீலப் பூனைப்பருந்து

**கருநீலப் பூனைப்பருந்து** (ஆங்கிலப் பெயர்: *hen harrier*, உயிரியல் பெயர்: *Circus cyaneus*) என்பது ஒரு கொன்றுண்ணிப் பறவை ஆகும். இது வடக்கு ஐரோவாசியாவில் வசிக்கிறது. இவை மற்ற பருந்துகளைப் போல் வளர்ப்புக் கோழிகளைக் கொல்வதில்லை, இதனால் இவை "நல்ல பருந்துகள்" என்றும் அழைக்கப்படுகின்றன.

## உசாத்துணை

## வெளி இணைப்புகள்

* The Langholm Moor Demonstration Project
* Field Guide Page on Flickr
* Range in Iran (in Persian)
* Ageing and sexing (PDF; 4.3 MB) by Javier Blasco-Zumeta & Gerd-Michael Heinze 
* 
* RSPB Skydancer website 
* 
* 

பகுப்பு:பூனைப் பருந்துகள்
பகுப்பு:ஐரோவாசிய கொன்றுண்ணிப் பறவைகள்
லைலா மஜ்னு (1949 திரைப்படம்)

***லைலா மஜ்னு*** 1949 ஆண்டில் வெளிவந்த தெலுங்கு வரலாற்றுத் திரைப்படத்தின் தமிழ் மொழிமாற்றத் திரைப்படம் ஆகும். பி. எஸ். ராமகிருஷ்ணாவின் இயக்கத்தில் வெளிவந்த இத்திரைப்படத்தில் நாகேசுவரராவ், பானுமதி முக்கிய பாத்திரங்களில் நடித்திருந்தனர். பாடல்களுக்கு சி. ஆர். சுப்பராமன் இசையமைத்திருந்தார். தமிழ்த் திரைப்படத்தில் வசனங்களையும் பாடல்களையும் எஸ். டி. சுந்தரம் எழுதியிருந்தார்.

## நடிகர்கள்
*அக்கினேனி நாகேஸ்வர ராவ் (கயாசு மஜ்னு)
*பானுமதி ராமகிருஷ்ணா (லைலா)
*முக்கமாலா (அமீர் சர்வார்)
*சி. எஸ். ஆர்.
*ஸ்ரீரஞ்சனி (ஜரீனா)
*சிவராவ் (அன்வர்)
*ஆரணி சத்யநாராயணா
*சீதாராம் (மௌலவி)
*ஹேமலதா (லைலாவின் தாயார்)
*சுரபி பாலசரசுவதி
*பேபி கிருஷ்ணவேணி (பால லைலா)
*சிட்டிபாபு (பால கயாசு)
*கே. பி. சுப்பாராவ்
*லலிதா
*பத்மினி

## தகவல்கள்
லைலா மஜ்னு திரைக்கதை ஊமைப் படமாக முதலில் 1922 ஆம் ஆண்டில் ஜே. ஜே. மதன் தயாரிப்பிலும், பின்னர் 1927 இல் மணிலால் ஜோசியின் இயக்கத்திலும் வெளிவந்தது. 1931 ஆம் ஆண்டில் கஞ்சிபாய் ரத்தோட் இயக்கத்தில் இந்தியில் பேசும் படமாக வெளிவந்தது. ஜே. ஜே. மதன் 1931 இல் மீண்டும் இந்தியில் வெளியிட்டார். 1936 இல் ஈஸ்ட் இந்தியா பிக்சர்சு பாரசீக மொழியில் வெளியிட்டது. 1940 இல் தர்மவீர் சிங் பஞ்சாபி மொழியில் வெளியிட்டார். 1941 இல் பஷ்தூ மொழியில் வெளியிடப்பட்டது. 1945 இல் சுவரன் லதா, நசீர் அகமது ஆகியோரின் நடிப்பில் வெளியான இந்தத் திரைப்படம் பெரும் வெற்றியடைந்தது.

1949 அக்டோபரில் இத்திரைப்படம் தெலுங்கில்  வெளியிடப்பட்டு, பின்னர் தமிழில் மொழிமாற்றம் செய்யப்பட்டு 1949 நவம்பரில் வெளியிடப்பட்டது. 1950 இல் எஃப். நாகூரின் இயக்கத்தில் லைலா மஜ்னு என்ற பெயரில் டி. ஆர். மகாலிங்கம், எம். வி. ராஜம்மா ஆகியோரின் நடிப்பில் வெளிவந்தது. இதே திரைக்கதை 1953 இலும், 1976 இலும் (இந்தி, வங்காளம்), பின்னர் 1982  இலும் வெளிவந்தன.

## மேற்கோள்கள்

*

## இவற்றையும் பார்க்க
*லைலா மஜ்னு

## வெளி இணைப்புகள்
* 
*  (Tamil)

பகுப்பு:1949 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:1949 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
இந்திய ஒரு ரூபாய் தாள்

**இந்திய ஒரு ரூபாய் பணத்தாள்** (*Indian 1-rupee note*) என்பது நூறு  பைசாக்களை உள்ளடக்கியது. தற்போது இந்திய அரசால் வெளியிடப்பட்ட, புழக்கத்தில் உள்ள மிகச்சிறிய இந்திய ரூபாய் நோட்டு ஆகும். புழக்கத்தில் உள்ள மற்ற அனைத்து நோட்டுகளும் இந்திய ரிசர்வ் வங்கியால் வழங்கப்படுகின்றன. ஒரு ரூபாய் தாள் நிதிச் செயலாளரின் கையொப்பத்தைக் கொண்டது. மற்ற பணத்தாள்களைப் போல ரிசர்வ் வங்கியின் ஆளுநர் கையெழுத்து இடம்பெறுவதில்லை.

## வரலாறு
ஒரு ரூபாய் பணத்தாளானது முதன்முதலில் 1917 நவம்பர் 30 அன்று இங்கிலாந்தில் அச்சடிக்கப்பட்டு, இந்தியாவில் புழக்கத்திற்கு வந்தது ஆகும். இந்த நோட்டின் மீது இங்கிலாந்து அரசர் ஐந்தாம் ஜார்ஜ் மன்னரின் தலை முத்திரையிடப்பட்டிருந்தது. பிரித்தானிய இந்தியப் பேரரசில் வெளியிடப்பட்ட ஒரு ரூபாய் நாணயங்கள் வெள்ளி நாணயங்களாக வெளியிடப்பட்டன.  முதல் மற்றும் இரண்டாம் உலகப் போர்களின் காரணமாக, வெள்ளிக்கு பற்றாக்குறை இருந்தது.  இதனால் இந்த கால கட்டத்தில் வெள்ளி நாணயங்களுடன் ரூபாய் நோட்டுகளும் புழக்கத்தில் விடப்பட்டன. இதுவரை 44 முறை ஒரு ரூபாய் தாளின் நிறம், அளவு, அடையாளங்கள் ஆகியவற்றை  இந்திய ரிசர்வ் வங்கி மாற்றி உள்ளது.

### இந்திய ஒரு ரூபாய் தாள்
#### 1949-1950
#### 1951

## மொழிகள்
ஒரு ரூபாய் தாளில் மற்ற இந்திய ரூபாய் ரூபாய் நோட்டுகளைப் போலவே ஒரு ரூபாய் என்பது 17 மொழிகளில் எழுதப்பட்டுள்ளது. முன்பக்கத்தில் ஆங்கிலம் மற்றும் இந்தி மொழிகளில் மதிப்பு எழுதப்பட்டுள்ளது. பின் பக்கத்தில் ஒரு மொழி குழு உள்ளது, இது இந்தியாவின் 22 உத்தியோகபூர்வ மொழிகளில் 15 மொழிகளில் குறிப்பிடப்பட்டுள்ளது. மொழிகள் அகர வரிசைப்படி அமைக்கப்பட்டுள்ளது. இந்த மொழிகள் குழுவில் சேர்க்கப்பட்டுள்ள மொழிகள் அசாமி, பெங்காலி, குஜராத்தி, கன்னடம், காஷ்மீர், கொங்கனி, மலையாளம், மராத்தி, நேபாளி, ஒடியா, பஞ்சாபி, சமஸ்கிருதம், தமிழ், தெலுங்கு மற்றும் உருது .

## படங்கள்

படிமம்:Indian 1-rupee note IMG 20191230 102653.jpg|இந்தியன் ஒரு ரூபாய் நோட்டு
படிமம்:KGVI rupee 1 note obverse.jpg|alt = பழைய 1 ரூபாய் நோட்டு | பிரித்தானிய இந்தியன் ஒரு ரூபாய் நோட்டு


## மேலும் காண்க
* இந்திய இரண்டு ரூபாய் பணத்தாள்

## மேற்கோள்கள்

பகுப்பு:ரூபாய்
பகுப்பு:இந்திய பணத்தாள்கள்